NORAKSTS

|  |  |
| --- | --- |
| 28.03.2025. | Nr.4/14 |

**zemes starpgabala ganību ielā 79, Jelgavā**

**atsavināšanas uzsākšana un izsoles noteikumu apstiprināšana**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, S.Stoļarovs, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saņemts SIA “NOVATORS” (reģistrācijas Nr.41702000314) iesniegums, kurā lūdz atsavināt Jelgavas valstspilsētas pašvaldībai piederošo zemes vienību Ganību ielā 79, Jelgavā, kura piegul Iesniedzējam piederošajai zemes vienībai Dobeles šosejā 68, Jelgavā.

Zemes vienība 4245 m2 platībā ar kadastra apzīmējumu 09000100195 Ganību ielā 79, Jelgavā ir ierakstīta Zemgales rajona tiesas Jelgavas pilsētas zemesgrāmatas nodalījumā Nr. 100000879076 ar kadastra Nr. 09000100197 uz Jelgavas valstspilsētas pašvaldības vārda un ir starpgabals starp Iesniedzējam piederošu zemes vienību Dobeles šosejā 68, juridiskai personai piederošu zemes vienību Ganību ielā 77 un Ganību ielas sarkano līniju.

Saskaņā ar Jelgavas pilsētas teritorijas plānojumu 2009.-2021. gadam (apstiprināts ar Jelgavas pilsētas domes 2017. gada 23. novembra lēmumu Nr. 13/2), zemes vienības Ganību ielā 79, Jelgavā atļautā izmantošana ir jaukta centra apbūve.

Saskaņā ar Jelgavas valstspilsētas pašvaldības domes 2023. gada 28. septembra lēmumu Nr. 10/6 “Starpgabala statusa noteikšana zemes vienībām” zemes vienībai Ganību ielā 79, Jelgavā ir noteikts zemes starpgabala statuss. Zemes starpgabals nav izmantojams patstāvīgi funkcionējošas apbūves veidošanai, nav iespējama tā atsevišķa saimnieciska izmantošana un tas ir pievienojams kādam no blakus esošajiem nekustamajiem īpašumiem.

Atsavināšanas likuma 3. panta pirmās daļas 1. punktā noteikts, ka publiskas personas nekustamo īpašumu var atsavināt, pārdodot to izsolē ar pretendentu atlasi, t.i. starp zemes starpgabalam Ganību ielā 79, Jelgavā piegulošo šādu zemes vienību īpašniekiem:

1. Dobeles šoseja 68, Jelgava, kadastra Nr. 09000100113;
2. Ganību iela 77, Jelgava, kadastra Nr. 09000100012.

Saskaņā ar Atsavināšanas likuma 8. panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

 Nekustamā īpašuma vērtētājs Iso Naziras individuālais uzņēmums “NA MA” (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr.125), novērtēja zemes starpgabalu Ganību ielā 79, Jelgavā un noteica tās tirgus vērtību 27500,00 *euro* (divdesmit septiņi tūkstoši pieci simti *euro*, 00 centi)*.*

Nekustamā īpašuma Valsts kadastra informācijas sistēmā zemes starpgabala Ganību ielā 79, Jelgavā universālā kadastrālā vērtība ir noteikta 2038,00 *euro* (divi tūkstoši trīsdesmit astoņi *euro*, 00 centi).

Atsavināšanas likuma 36. panta trešā daļa nosaka, ka pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem. Par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu.

Jelgavas valstspilsētas pašvaldības īpašuma atsavināšanas komisija 2025. gada 6. martā noteica zemes starpgabala Ganību ielā 79, Jelgavā nosacīto cenu 27500,00 *euro* (divdesmit septiņi tūkstoši pieci simti *euro*, 00 centi), izsoles soli 1000,00 *euro* (viens tūkstotis *euro*, 00 centi), nodrošinājumu 2750,00 *euro* (divi tūkstoši septiņi simti piecdesmit *euro*, 00 centi), reģistrācijas maksu 50,00 *euro* (piecdesmit *euro*, 00 centi)un nomaksas termiņu – 5 gadus.

Saskaņā ar Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta pirmās daļas 1. punktu, 8. pantu, 15. pantu, 36. panta trešo daļu un Jelgavas valstspilsētas pašvaldības īpašuma atsavināšanas komisijas 2025. gada 6. marta lēmumu Nr. 3/1 “Zemes starpgabala Ganību ielā 79, Jelgavā atsavināšana”,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atsavināt Jelgavas valstspilsētas pašvaldībai piederošo zemes starpgabalu Ganību ielā 79, Jelgavā (kadastra Nr. 09000100197, kadastra apzīmējums 09000100195, platība 4245 m2), pārdodot to mutiskā izsolē ar augšupejošu soli un pretendentu atlasi starp starpgabalam piegulošo zemes vienību īpašniekiem.
2. Noteikt zemes starpgabala Ganību ielā 79, Jelgavā pārdošanas nosacīto cenu (izsoles sākumcenu) 27500,00 *euro* (divdesmit septiņi tūkstoši pieci simti *euro*, 00 centi), izsoles soli 1000,00 *euro* (viens tūkstotis *euro*, 00 centi), nodrošinājumu 2750,00 *euro* (divi tūkstoši septiņi simti piecdesmit *euro*, 00 centi), reģistrācijas maksu 50,00*euro* (piecdesmit *euro*, 00 centi) un nomaksas termiņu – piecus gadus.
3. Apstiprināt zemes starpgabala Ganību ielā 79, Jelgavā, izsoles noteikumus (pielikumā).
4. Jelgavas valstspilsētas pašvaldības Izsoles komisijai rīkot zemes starpgabala Ganību ielā 79, Jelgavā, izsoli normatīvajos aktos noteiktajā kārtībā.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 28. martā